છતાં એકમાં મીઠું અને બીજામાં ખારૂં પાણી છે, તો મંદિરનાં અન્ય ખૂણામાં બાવીસ કૂવાઓ તેમજ કુંડો છે. પ્રત્યેક કુવામાં સ્નાન કરી પવિત્ર થવાનો મહિમા આજે પણ છે. રામેશ્વરનાં નિજ મંદિરમાં એક મનોહારી સ્ફટિક લિંગ છે,પરંતુ તેનાં દર્શન માત્ર બ્રહ્મમુહૂર્તમાં પ્રાતઃકાળે સાડાચારથી પાંચ દરમ્યાન જ થઈ શકે છે. અહીં રામેશ્વરનાં બાવીસ કુંડનાં મહિમાની પણ એક રસપ્રદ કથા છે – જ્યારે રામચંદ્રજી રાવણ સાથે યુદ્ધે ચડ્યા ત્યારે ભારે દ્વિધા અનુભવતાં રાવણને પરાસ્ત કરવાના આયોજનમાં મગ્ન રહી સતત મનોમંથન કરવા લાગ્યા.